מרד יאנוס

**מרד יאנוס** בארץ היה האירוע המכונן של קונפדרציית יאנוס, וההפסד הכואב ביותר לממלכת הארץ בראשות קוסאט. בעקבות המרד התנתקה המושבה יאנוס משלטון הארץ.

**רקע היסטורי**

* המושבה יאנוס הוקמה בשנת 0 על ידי זרוע החלל של צבא הארץ והשמים. מרבית המתיישבים הראשונים, שהרכיבו את גדודי הבנייה, היו גולים בכפייה מן האי חרח, אשר נשלחו ככוח עבודה זול, ובכדי למגר את המרידות החרחיות בארץ. עם השנים מהגרים מכל הארצות באו ליאנוס והתאחו לקבוצה אחת, אך הטון הבולט ביותר שלה היה זה החרחי, אשר היה עוין לממלכת הארץ. ההתיישבות ביאנוס שגשגה, וכל תחום פיתוח טכנולוגיית החלל עבר אליה מן הארץ. במקביל, השלטון המרכזי בארץ נחלש ונאלץ להשקיע את מרבית מאמציו בדיכוי מרידות מקומיות. ההתיישבות ביאנוס הצליחה להקים כוח משמר חלל משלה, אליה ממלכת הארץ הסכימה רק מפאת חוסר יכולתה להקצות את המשאבים לכך, וזו הייתה ראשית הצבא היאנוסי אשר הביא למפלת הארץ.

**מהלך הכוכבים**

* בשנת 171 פרץ מרד באי חרח השחור אשר בארץ, אשר נגרם בעקבות תכנית של ממלכת הארץ להרוס את ארמון מלכי חרח העתיק ולבנות במקומו מחנה צבאי. צבא הארץ והשמים דיכא את המרד באכזריות, וטבח באלפי בני חרח. מרידות אחרות צצו בהשראת זאת בכל קצוות הארץ וממלכת הארץ התקשתה להתמודד עם כולן. ביאנוס האנשים זעמו על האכזריות שחוו אחיהם החרחים, ודרשו מן הארץ להפסיק את דיכוים. ראש משמר החלל היאנוסי סנטינון, ראה במצב הזדמנות פז עבור יאנוס להחלץ מהשלטון הארצי, ושלח חלליות שהשתלטו על שער החלל של יאנוס. ממלכת הארץ הייתה טרודה בעיקר במרידות הארציות, ולכן כוח תגבור באמצעות שער חלופי מיאן להגיע. במקביל, קרבות פרצו בכוכב יאנוס עצמו בין נאמני הארץ ממוצא קוסאטי כנגד הבדלנים היאנוסים ממוצא חרחי. זו הייתה ראשית השלב הראשון של המלחמה.
* **השלב הראשון - מלחמת העולם**
* השלב הראשון של מרד יאנוס נקרא מלחמת העולם מפני שלא היו מעורבים בו כוחות מחוץ לכוכב יאנוס, וזירות הלחימה בו נפרסו בכל הכוכב. הצדדים הלוחמים היו הגדודים היאנוסים, אשר היו כוח לחימה לא מיומן אך נחוש, שהורכב מאזרחים רגילים שתפסו עמדות צבאיות, ומצד שני חיל המשלוח של צבא הארץ והשמים ליאנוס, אשר הורכב מלוחמים מיומנים אך מספריו היו זעירים אל מול הגדודים היאנוסים. הלחימה התמקדה תחילה סביב הערים הגדולות, כאשר הכוח היאנוסי בפיקודו של קילגו הצליח להשתלט על העיר סוקטיס וסביבתה ולבססם כמרכז שלטון יאנוסי. צאו״ש הצליח להתבסס בעיר פזוהאן ושם הייתה המפקדה שלו. במשך תשעה חודשים כבשו הגדודים היאנוסים את מרבית המוצבים הארציים ואף הצליחו להסיג אותם מעירם פזוהאן, מאורע אותו ציינו באמצעות ניתוץ פסל הראש הגדול. עם זאת, כוחות צאו״ש נהגו בחוכמה ונסוגו לעבר נמל החלל הגדול פויסאס. שם הם הצליחו להתבצר, וחיכו עד שיגיע התגבור המיוחל. בתחילת החודש העשירי התגבור מן הארץ הגיע, וזו הייתה תחילת השלב השני של המרד.

**השלב השני - מלחמת הכוכבים**

בתשעת החודשים הראשונים של המרד ביאנוס ממלכת הארץ הייתה עסוקה מדי במרידות הפנימיות המרובות בארץ בכדי לפרוץ את המצור על שער יאנוס, אך לאחר שהכניעה אותן הייתה מוכנה להפנות את כל עוצמתה למערכה על יאנוס. בתחילת החודש העשירי ללחימה פרצו שייטות החלל של צאו״ש את הסגר שהשיתו כוחות משמר החלל של יאנוס על שער החלל ופלשו אל החלל היאנוסי. קרב החלל הראשון התפתח וכוחות יאנוס נתקלו בכוח לחימה שעלה עליהם. כ-20 חלליות הצליחו לחדור את ההגנות החלליות וסיפקו את התגבורת הנחוצה אל כוחות צאו״ש הנצורים בפויסאס. הלחימה על פני הכוכב, שכמעט והוכרעה לטובת המורדים התחדשה, וכוחות צאו״ש אף יצאו מן המגננה להתקפה. העיר פזוהאן וצפון היבשת נכבשו על ידי צאו"ש, והעיר סוקטיס הוקפה משלושה כיוונים. מנהיגי המרד ביאנוס הבינו כי בלחימה בכוכב שלהם הם נמצאים בעמדת נחיתות, לכן החליטו החלטה אסטרטגית להעביר את הלחימה לחלל הארץ. כך יצא לדרך מבצע אשרם, המבצע המפורסם ביותר במלחמה: 30 ספינות חלל יאנוסיות, 75% מכוח החלל פרצו במפתיע לתוך שער החלל ובסיוע חוליית השתלטות על מבנה השער כיוונו עצמן אל הארץ. הכוח פוצל אל נקודות המרידה בעיקריות בארץ ועודד מחדש את המרידות. חלליות צאו״ש לא יכלו להסתכן ולחזור להגן על הארץ שכן אז היו היאנוסים משמידים את השער ובכך מנצחים במלחמה, על כן ממלכת הארץ הייתה במצב בעייתי מאוד. מלך הארץ, טיוהאן, חשש שבמלחמה לא יהיה אף מנצח וממלכת הארץ תתפרק, לכן פתח בשיחות עם מורדי יאנוס. שני הצדדים הסכימו לשוב לעולמות הבית שלהם ומלך הארץ הבטיח לכבד את ריבונות יאנוס. 25 החלליות שנותרו שבו ליאנוס והמלחמה נגמרה.